Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: A Természettudomány tantárgy kerettanterve a közoktatásról szóló 1993. évi LXXIX. törvényben (a továbbiakban: közoktatási törvény) meghatározott tartalommal és az
Paragraph Index: 1349

6. Környezet A természettudományos kerettantervben az élĘ és élettelen természeti, illetve társadalmi környezettel kapcsolatos TKT is megjelennek. Különös hangsúlyt kap a társadalomtudományokkal való kapcsolat, a társadalomorientáltság. A fontos célok közé tartozik a környezeti rendszerek komplex megismerése és az emberi tevékenységgel, emberi társadalmakkal való kapcsolatának értelmezése, elemzése. A Környezet TKT ismeretei és a fejlesztendĘ képességek jó alapot adnak az aktív állampolgárságra való nevelésnek, valamint elĘsegítik a lokális identitás erĘsödését és a globális folyamatokkal kapcsolatos érzékenység továbbfejlĘdését. Mindezeken túl tudatosítja a természeti környezethez kötĘdĘ egyéni és társadalmi felelĘsség jelentĘségét, és elĘsegíti a környezetetikai kérdésekkel kapcsolatos érzékenység kialakulását, fejlĘdését. Az Alapok TKT adja meg a természettudományos kerettanterv szemléletmódbeli fundamentumát, tehát a Környezet TKT is ehhez a felfogáshoz csatlakozik. Az emberi viselkedés és az egyén környezettel való kapcsolatai révén az Ember TKT-hoz kötĘdik. Szoros kapcsolatban áll az Élet TKT-val, mert a környezetben figyelhetĘk meg azok az élĘlényekkel, illetve az élettel kapcsolatos jelenségek és rendszerek, amelyeket a TKT is tárgyal. A Jelenségek és az Anyag TKT fontos alapokat nyújt a Környezet TKT 2009/94. szám számára, mert a környezet anyagai, azok felhasználása és hatásai, illetve az ott megfigyelhetĘ és leírható jelenségek nélkül a Környezet TKT komplex folyamatait nehezen lehetne értelmezni. A környezeti rendszerek rendkívül összetettek, komplexek, ezért a velük kapcsolatos alapelméleteket sem könnyĦ szétválasztani. Ezt figyelembe véve az élĘ, élettelen és társadalmi környezet témakör köré csoportosíthatók a kapcsolódó alapelméletek, melyek át- meg áttörik a csoporthatárokat. A környezettel kapcsolatos tudásrendszer fejlesztése néhány alapelmélet egymást kiegészítĘ és átszövĘ fejlesztésére épül, mint x Környezeti rendszerek x Élet a környezetben x Környezet- és természetvédelem x Mesterséges környezet x Kozmikus környezet x Társadalmi környezet, kulturális antropológia A kapcsolódó modulok mindegyik pedagógiai szakaszban jelen vannak, de kiemelt jelentĘséggel bírnak az alapozó szakaszban (5-6) és az elmélyítĘ, pályaválasztási szakaszban (11-12). A tanulási folyamat alapozó szakaszában (5-6) a korosztálynak megfelelĘ kíváncsiságot is kielégítve a csillagászati és földtani alapfogalmak megismerése, megfigyelése és elemzése zajlik (A földfelszín és ami alatta van, Nézz az égre!). A csillagászati és földrajzi környezet vizsgálata, megismerése segíti a késĘbbi szakaszokban megjelenĘ komplexebb tartalmak értelmezését. Az alapozó szakaszban az ember által konstruált, mesterséges környezet megismerésének megalapozása is megtörténik (Tárgyaink titkai, Építsünk házat!), ugyanakkor a természeti környezet megbecsülése, titkainak kutatása, a lokális identitás erĘsítése is megkezdĘdik (Hazai tájakon, ÉlĘ természeti értékeink, Környezetünk állapota). Ebben a szakaszban a természeti környezetet átalakító társadalmi környezet megismerése folyik, mely megalapozza a késĘbbiek során tárgyalt komplexebb viszonyrendszert (Gazdálkodjunk okosan! „Miénk itt a tér!”). A fejlesztĘ szakaszban (7-8) van lehetĘség a Naprendszer és a világegyetem tudományos feltérképezésére, a csillagászati jelenségek megismerésére, magyarázatára (Helyünk a végtelenben). Ebben az életszakaszban arra is mód nyílik, hogy a nagy földi rendszerek, gömbhéjak egymáshoz való viszonyát értelmezni, elemezni lehessen (Szférák zenéje – harmónia és disszonancia). A tudás- és képességfejlesztést kísérletek és mérések kivitelezése, illetve modellek készítése egészíti ki. 2009/94. szám

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes